Diari Oficial de la Generalitat Valenciana


Sumari del DOGV 6112, del 29-09-2009 (2009/10816)

RESOLUCIÓ de 22 de setembre de 2009, de la Universitat de València, per la qual es convoca concurs de trasllat per a les funcionàries i els funcionaris del grup A (subgrup A2), d'administració especial, escala d'ajudants d'arxius, biblioteques i museus d'aquesta Universitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6112

Data del DOGV
:   29-09-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/10965


Data del document
:   22-09-2009

Organisme emissor
:   Universitat de València

Tipus de document
:   Resolució

Correcció d'errades

 Descriptors 

:   * concurs administratiu

RESOLUCIÓ de 22 de setembre de 2009, de la Universitat de València, per la qual es convoca concurs de trasllat per a les funcionàries i els funcionaris del grup A (subgrup A2), d'administració especial, escala d'ajudants d'arxius, biblioteques i museus d'aquesta Universitat. [2009/10697]  
Vacants diversos llocs de treball dotats pressupostàriament, la provisió dels quals s'estima convenient per consideració a les necessitats del servei, aquesta Universitat, d'acord amb l'article 193 dels Estatuts, el Text Refós de la Llei de la Funció Pública Valenciana i el Decret 33/1999, de 9 de març, pel qual s'aprova el Reglament de Selecció de Personal i Provisió de Llocs de Treball, resol convocar un concurs de trasllat per a funcionàries i funcionaris del grup A (subgrup A2), d'administració especial, escala d'ajudants d'arxius, biblioteques i museus, per proveir els llocs de treball que s'indiquen a l'annex I d'aquesta convocatòria, d'acord amb les bases següents bases de la convocatòria:  
Primera. Participants  
1.1. Hauran de participar necessàriament en aquest concurs les funcionàries i els funcionaris de carrera del grup A (subgrup A2), d'administració especial, escala d'ajudants d'arxius, biblioteques i museus, que es troben en situació d'ocupació temporal del lloc de treball, és a dir, en comissió de serveis o destinació provisional.   
Per als qui es troben en destinació provisional i els siga aplicacable l'article 45.3 del Text Refós de la Llei de la Funció Pública Valenciana, hauran de sol·licitar com a mínim el lloc que ocupen provisionalment. Si no hi concorren quedaran sense destinació i a la disposició de la Gerència.  
1.2. S'hi poden presentar les funcionàries i els funcionaris de carrera del grup A (subgrup A2), d'administració especial, escala d'ajudants d'arxius, biblioteques i museus, que presten serveis en aquesta Universitat i que hagen prestat serveis almenys durant dos anys des de la seua adscripció a l'últim lloc de treball.  
Queden exempts del requisit de permanència de dos anys en el lloc de treball, les funcionàries i els funcionaris de carrera del grup A (subgrup A2), d'administració especial, escala d'ajudants d'arxius, biblioteques i museus, als quals els siga aplicable l'article 20.6 del Text Refós de la Llei de la Funció Pública Valenciana (DOCV 30.11.95), i els qui hagen estat traslladats en aplicació de l'article 188 dels estatuts d'aquesta Universitat.  
1.3. Per interpretació de la disposició transitòria segona de l'Estatut Bàsic de l'Empleat Públic, és podrà presentar, també, el personal laboral fix que ocupen llocs de treball de l'escala d'ajudants d'arxius, biblioteques i museus, que hagen prestat serveis almenys durant dos anys des de la seua adscripció a l'últim lloc de treball.  
Segona. Vacants  
Els llocs vacants que es convoquen a concurs de trasllat, i les seues característiques figuren a l'annex I d'aquesta convocatòria.   
Els participants poden triar qualsevol dels llocs de treball vacants convocats, o bé poden triar places de «resultes».  
1) Vacants. Els llocs vacants que es convoquen a concurs de trasllat són els que no es troben ocupats per funcionaris o funcionàries de carrera, i figuren en l'annex I d'aquesta convocatòria.   
2) Resultes. Es consideren com de «resultes» aquelles places que queden vacants com a conseqüència del fet que les persones que l'ocupen obtinguen una nova destinació en el concurs actual. Per tant, es pot sol·licitar de resultes qualsevol plaça que figure en l'annex IV, si s'indica expressament en la sol·licitud.  
Tercera. Sol·licituds  
3.1. Els participants han de presentar la sol·licitud segons el model que figura en l'annex II i l'ordre de prioritats dels llocs de treball sol·licitats (annex III). Aquests models es troben en la pàgina web del Servei de Recursos Humans (PAS), que té l'adreça següent: .  
3.2. La documentació que ja figura en el Registre de Personal (PAS) de la Universitat de València (certificats de serveis prestats) s'adjuntarà d'ofici a les sol·licituds presentades.  
Quarta. Termini i lloc de presentació  
Les sol·licituds i la documentació han de presentar-se en el termini de 15 dies hàbils, comptats des de l'endemà de la publicació d'aquesta convocatòria en el Diari Oficial de la Comunitat Valenciana. La presentació es pot fer en el Registre General de la Universitat (avinguda de Blasco Ibáñez, 13, 46212 de València), per mitjà de qualsevol altre registre auxiliar dels centres universitaris, o a les oficines públiques a què fa referència l'article 38.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
S'adverteix als interessats que el Registre General de la Universitat està obert de dilluns a divendres, de 09.00 a 14.00 hores i de 16.00 a 18.00 hores.  
Qui desitje presentar la sol·licitud i la documentació en dissabte, pot utilitzar el Registre de Govern Civil o les oficines de Correus.  
Cinquena. Barem   
El concurs de trasllat es resoldrà per la valoració de l'antiguitat i el coneixement del valencià. L'antiguitat es puntuarà segons la fórmula següent: 4 log(1+nre. d'anys)/log (31). El temps màxim que es valorarà serà de 30 anys i no es consideraran fraccions inferiors a l'any.  
El valencià es puntuarà d'acord amb el barem aprovat per la Junta de Govern d'aquesta Universitat, de 22 d'octubre de 1991, i modificat per l'Acord de la Junta de Govern, de 21 de juliol de 1998.  
En la pàgina web del Servei de Recursos Humans (PAS) n'hi ha una còpia: .  
Només es valorarà el coneixement de valencià que haja estat certificat per la Junta Qualificadora de la Generalitat Valenciana o pel Servei de Política Lingüística de la Universitat de València, o mitjançant un certificat d'homologació emès per aquest Servei.  
L'adjudicació es realitzarà per l'ordre de puntuació obtinguda i segons la prioritat manifestada pels participants.   
Els casos d'empat es resoldran tenint en compte el criteri d'antiguitat; si persisteix l'empat, s'adjudicarà al concursant de més edat, i si encara continua l'empat, la situació es resoldrà per sorteig.  
Sisena. Comissió avaluadora  
6.1. La comissió avaluadora que durà a terme la selecció dels llocs de treball convocats a concurs ha de tenir la composició que figura en l'Acord del Consell de Govern (ACGUV 167/2004) d'aquesta Universitat. N'hi ha una còpia en l'adreça següent: .  
El seu funcionament s'adaptarà a allò que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
6.2. Els noms dels components de la comissió avaluadora es faran públics abans que acabe el termini de presentació de sol·licituds al tauler d'anuncis del Servei de Recursos Humans (PAS), a l'avinguda de Blasco Ibáñez, 13, 46264 de València, i en la pàgina web d'aquest Servei.   
Setena. Irrenunciabilitat de les destinacions  
7.1. Els participants poden desistir de la sol·licitud dins el termini de presentació de sol·licituds. Després que haja transcorregut aquest termini no s'acceptarà cap desistiment i els participants quedaran vinculats al resultat del concurs.  
7.2. La destinació adjudicada és irrenunciable, excepte que abans de finalitzar el termini de presa de possessió s'haguera obtingut una altra destinació per convocatòria pública, i en aquest cas hauria de comunicar-se per escrit al rectorat.   
Vuitena. Participació  
La participació en el concurs implica l'acceptació de totes les bases.  
Novena. Cessament i presa de possessió  
La resolució d'aquest concurs es farà pública en el tauler d'anuncis i en la pàgina web del Servei de Recursos Humans (PAS).  
En la resolució s'indicarà expressament la data de cessament i de presa de possessió.  
Deu. Informació respecte de les dades recollides  
10.1 Les dades subministrades per les persones interessades podran quedar incorporades en un fitxer automatitzat que constitueix la base de dades de personal, de conformitat amb la Llei Orgànica 15/1999, de 13 de desembre, de Protecció de Dades de Caràcter Personal (LOPD).  
10.2. El fitxer quedarà sota la responsabilitat de la Secretaria General de la UVEG (avinguda de Blasco Ibáñez, 13; 46752 València).  
10.3 La informació obtinguda serà processada exclusivament per a la gestió de personal.  
10.4. Les dades de caràcter personal seran tractades amb el grau de protecció que estableix el Reial Decret 1720/2007, de 21 de desembre, pel que s'aprova el Reglament de Desenvolupament de la Llei Orgànica 15/1999, de 13 de desembre, de Protecció de Dades de Caràcter Personal, adoptant-se les mesures de seguretat necessàries per a garantir la confidencialitat i la integritat de la informació.  
10.5. Les persones interessades podran exercir els seus drets d'accés, rectificació cancel·lació i oposició, en compliment del que estableix la LOPD, davant del Servei de Recursos Humans (PAS) de la Universitat de València, a la avinguda de Blasco Ibáñez, número 13, 46948 València.  
Onze. Recursos  
Contra aquesta resolució, que exhaureix la via administrativa, es pot interposar potestativament un recurs de reposició en el termini d'un mes a partir de l'endemà de la notificació o publicació davant el mateix òrgan que dicte la resolució, o un recurs contenciós administratiu davant els òrgans de la jurisdicció contenciosa administrativa de la Comunitat Valenciana en el termini de dos mesos comptats des de l'endemà de la seua publicació.  
València, 22 de setembre de 2009.- El rector, p. d. (DOCV 05.05.2008), la vicerectora d'Organització dels Serveis i PAS: M.ª Enriqueta Vercher González.  
ANNEX I  
Llocs de treball vacants oferts amb indicació de les seues característiques   
  
\* Es canvia la destinació del lloc número 777 del Servei de Biblioteques i Documentació - Biblioteca del Dipòsit a Servei de Biblioteques i Documentació. Per a l'ocupació definitiva d'aquest lloc haurà d'esperar-se a la modificació de la RLT.  
Requisits i mèrits en la RLT:  
Formació específica:  
2. «Coneixement de valencià a nivell elemental, o compromís d'adquirir aquest coneixement en el termini d'un any des de la presa de possessió en el lloc (o en el temps que permeta la programació del Servei de Política Lingüística)».  
Mèrits preferents: la RLT no estableix mèrits preferents.  
ANNEX II  
Sol·licitud  
Dades personals  
  
Dades professionals  
  
DEMANE: l'admissió en el concurs de trasllat del grup A (subgrup A2), d'administració especial, escala d'ajudants d'arxius, biblioteques i museus, convocat per la Resolució de 22 de setembre de 2009, per proveir els llocs de treball especificats en l'annex I i/o IV.  
(Signatura) València, ... d ... de 2009  
Qui signa declara que són certes les dades facilitades en aquest currículum i assumeix, en cas contrari, les responsabilitats que puguen derivar de les inexactituds que hi figuren.  
RECTORAT DE LA UNIVERSITAT DE VALÈNCIA  
ANNEX III  
  
ANNEX IV  
Llocs de treball que poden ser sol·licitats de resultes  
  
Requisits i mèrits en la RLT:  
Formació específica:  
2. «Coneixement de valencià a nivell elemental, o compromís d'adquirir aquest coneixement en el termini d'un any des de la presa de possessió en el lloc (o en el temps que permeta la programació del Servei de Política Lingüística)».  
Mèrits preferents: la RLT no estableix mèrits preferents.  
\* \* \* \* \* \* \* \* \*   
ANEXO I  
Puestos de trabajo vacantes ofertados con indicación de las características de los mismos.  
  
\* Se cambia el destino del puesto número 777 del Servicio de Bibliotecas y Documentación - Biblioteca del Depósito a Servicios de Bibliotecas y Documentación. Para la ocupación definitiva de esta puesto tendrá que esperarse a la modificación de la RLT.  
Requisitos y meritos en la RLT:  
Formación específica:  
2. «Conocimiento de valenciano a nivel elemental, o compromiso de adquirirlo este conocimiento en el plazo de un año desde la toma de posesión en el puesto (o en el tiempo que permita la programación del Servei de Política Lingüística)».  
Meritos preferentes: la RLT no establece meritos preferentes.  
ANEXO II  
Solicitud  
Datos personales  
  
Datos profesionales  
  
SOLICITO: la admisión en el concurso de traslado del grupo A (subgrupo A2) de administración especial, escala de ayudantes de archivos, bibliotecas y museos, convocado por Resolución de 22 de septiembre, anexo I y/o IV.  
(Firma) Valencia, ... de ... de 2009  
Quien firma declara que son ciertos los datos que figuran en este currículum, y asume en caso contrario las responsabilidades que puedan derivarse de las inexactitudes que consten.  
RECTORADO DE LA UNIVERSITAT DE VALENCIA  
ANNEX III  
  
- / -  
ANEXO IV  
Puestos de trabajo que pueden solicitarse a resultas  
  
Requisitos y meritos en la RLT:  
Formación específica:  
2. «Conocimiento de valenciano a nivel elemental o compromiso de adquirir este conocimiento en el plazo de un año desde la toma de posesión en el puesto (o en el tiempo que permita la programación del Servei de Política Lingüística)».  
Meritos preferentes: la RLT no establece méritos preferentes.